**Kisbér Város Polgármestere**

**ELŐTERJESZTÉS**

**Kisbér Város Önkormányzat Képviselő-testülete**

**2024. szeptember 12-ei ülésére**

Tárgy: tetőjavítások

**Tisztelt Képviselő-testület!**

Az ingyenes használatunkban lévő kisbéri 1068 hrsz. alatti ingatlanon álló Angol kerti 12 lakás (Angol kert 5.) és a gyermekorvosi rendelő és védőnői szolgálat épület beázás miatti tetőjavítását a 209/2024. (VI.27.) KVÖKt. határozatban támogatták, a 237/2024. (VIII. 15.) KVÖKt. határozatban pedig további ajánlatok bekérését kérték. A megkeresésre került összes vállalkozó visszajelzett a munka kapcsán, többen voltak is kint helyszínbejáráson. Az ajánlatokat máig kértük megküldeni, ez idáig csak az alábbiak érkeztek be:

|  |  |  |  |  |
| --- | --- | --- | --- | --- |
| **AJÁNLATADÓ** | **GYEREKORVOSI ÉS VÉDŐNŐI ÉPÜLET** | **12 LAKÁS** | **ÖSSZESEN** | **MEGJEGYZÉS** |
| ABA 2000 Kft. | bruttó 3.828.814,- Ft. | bruttó 7.962.603,- Ft. | bruttó 11.791.417,- Ft. | bitumenes tetőfedés, 10 év garancia |
| Pala Lovagok Szigbau Kft. |  |  |  |  |
| Pur Centrum Kft. | bruttó 3.775.972,- Ft. | bruttó 6.638.544,- Ft. | bruttó 10.414.215,- Ft. | purhab fényvédőréteggel, hőszigeteléssel, 15 év garancia |
| Waterseal Építő Kft. | bruttó 5.913.628,- Ft. | bruttó 10.635.996,- Ft. | bruttó 16.549.624,- Ft. | PVC lemezes tető, 5 év garanciát, kéményt VIG javítja |

A múlt testületi ülésen elhangzott, hogy a „Főtér projekt” keretében a Magyar Királyi Lovarda Műemlékegyüttes Déli Épület Déli Szárnyának felújítására készülő tervekben a gyermekorvos és a védőnő is itt kapna új helyet.

Kérem Tisztelt Képviselő-testületet, hogy a tetőjavítások kapcsán szíveskedjen döntést hozni.

Kisbér, 2024. szeptember 06.

 Sinkovicz Zoltán s.k. Pápai Mónika s.k.

 polgármester referens

**Határozati javaslat:**

Kisbér Város Önkormányzat Képviselő-testülete

*nem rendeli/megrendeli az Angol kert 5. szám alatti bérlakás és gyermekorvosi rendelő és védőnői szolgálat épületének tetőjavítását a ……………-től az ajánlatában szereplő bruttó ……………. (12 lakás) és bruttó ……………….. (rendelő és védőnő) összegen. A munkálatok fedezetét a 2024. évi költségvetés ……………. és ……………….. sora terhére biztosítja.*

*utasítja a Kisbéri Közös Önkormányzati Hivatalt a szerződés előkészítésére és felhatalmazza a város Polgármesterét annak aláírására.*

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző